سودان‌دا دوننکی چئوریلیشین آردین‌دان تشکیل اولونان میتینگلر سیراسیندا ۱۳ نفر حیاتینی ایتیردی.
مخالیف سودان دکترلار کمیته‌سی، گوونلیک گوجلرینین دوننکی ائیلملره مداخیله‌سی سونوجو ۱۳ اینسانین حیاتینی ایتیردیگینی بیلدیردی.
دیگر طرف‌دن، چئوریلیشله حاکمیته ال قویان، پرزیدنتین بیرینجی یاردیمچیسی و ساوونما باخانی ژنرال عوض بن عوف، حربی گئچیش شوراسینین باشقانی اولاراق آند ایچرک وظیفه‌یه باشلادی.
شورا اویه‌لرینین آچیقلانماسی ایسه داها چوخ مشاوره‌لر ائدیلمه‌سی مقصدیله ارته‌لندی.
سودان رسمی خبر آژانسی سونادا یئر آلان آچیقلامادا، گئچیش شوراسین‌داکی آدلارین بیلدیریلمه‌سینین داها چوخ مشورت ائدیلمه‌سی اوچون ارته‌لندیگی بیلدیریلدی.
بو آرادا اوردو، خالقی، کوچه‌یه چیخما قاداغاسینا عمل ائدیلمه‌سینی ایسته‌دی.
سودان اوردوسون‌دان وئریله‌ن یازی‌لی آچیقلامادا، خالق‌دان، گوونلیک سببیله، یئرلی ساعات ایله ۲۲.۰۰-۰۴.۰۰ آراسین‌دا کوچه‌یه چیخما قاداغاسینا رعایت ائتمه‌لری طلب اولوندو.
آچیقلامادا، سلاح‌لی گوجلر ایله گوونلیک کمیته‌سی، قامو گوونلیگی، وطنداشلارین جان و مال گوونلیگینی تامین ائتمه وظیفه‌لرینی یئرینه یئتیر‌نه قدر بو قرارا عمل ائدیلمه‌سی لازیم اولدوغو وورغولادی.
ساوونما باخانی عوض بن عوف، دؤولت تلویزیونون‌دا یوکسک گوونلیک شوراسی باشقانی اولاراق چیخیشین‌دا، اوردونون اؤلکه رهبرلیگینه ال قویدوغونو و ۲ ایللیک گئچیش دؤورونون باشلادیغینی بیلدیرمیشدی.
بن عوف، آیریجا اؤلکه‌ده ۳ آیلیق اولاغان اوستو حال اعلان ائدیلدیگینی سؤیله‌یه‌رک، اؤلکه‌‌ده بیر آی بویونجا ۲۲.۰۰-۰۴.۰۰ ساعاتلارین‌دا کوچه‌یه چیخما یاساغی تطبیق ائدجگینی آچیقلامیشدی.
